b'\n_START_ARTICLE_\nMartti Siikaluoma\n_START_PARAGRAPH_\nMartti Mikael Siikaluoma (s. 30. huhtikuuta 1992 Heinola) on suomalainen kest\xc3\xa4vyysjuoksija. H\xc3\xa4n on edustanut vuodesta 2014 l\xc3\xa4htien Lahden Ahkeraa ja h\xc3\xa4nen valmentajanaan toimii Tom Andtbacka._NEWLINE_Siikaluoma saavutti Kalevan kisoissa 2019 kultaa 5 000 metrin juoksussa ja pronssia 1\xc2\xa0500\xc2\xa0metrill\xc3\xa4. Sis\xc3\xa4ratojen SM-kilpailuista h\xc3\xa4n on saanut hopeaa 3 000 metrin juoksusta vuonna 2014. Viestijuoksun SM-kisoissa h\xc3\xa4n on ollut mukana saamassa 4\xc2\xa0\xc3\x97\xc2\xa0800 metrin viestijuoksusta kultaa vuosina 2014 ja 2016, hopeaa vuonna 2017 ja pronssia 2019 sek\xc3\xa4 4\xc2\xa0\xc3\x97\xc2\xa01\xc2\xa0500 metrin viestijuoksusta kultaa vuosina 2014, 2016 ja 2019, hopeaa 2018 ja pronssia vuonna 2017. Maastojuoksun SM-kilpailuista Siikaluoma on saavuttanut nelj\xc3\xa4n kilometrin matkalta pronssia vuosina 2015 ja 2016 sek\xc3\xa4 lyhyen matkan joukkuekilpailusta kultaa vuosina 2015, 2016, 2017 ja 2019._NEWLINE_Enn\xc3\xa4tyksikseen Siikaluoma on juossut 800 metrill\xc3\xa4 ulkona ajan 1.54,57 (2019), 1 500 metrill\xc3\xa4 ulkona ajan 3.47,96 (2014) ja hallissa 3.54,59 (2014), 3 000 metrill\xc3\xa4 ulkona ajan 8.11,73 (2017) ja hallissa 8.23,57 (2014), 5 000 metrill\xc3\xa4 ajan 14.19,96 (2016) ja 10 000 metrill\xc3\xa4 ajan 32.36,23 (2012).'